**Bestyrelsens beretning ved ERRIA A/S generalforsamling
den 23. april 2015.**

Velkommen.

Det glæder altid Bestyrelsen og Direktionen, at en del af vores aktionærer kommer til Kastrup for at deltage i årets generalforsamling i ERRIA. Igen i år kan vi heldigvis fremlægge et godt resultat, som vi i bestyrelsen finder tilfredsstillende.

Jeg vil med dirigentens tilladelse i umiddelbar tilslutning til bestyrelsens beretning bede økonomichef Thomas Halling om at gennemgå selve regnskabet under dagsordenens

punkt 9 samtbede adm. dir. Henrik Andersen om at knytte nogle bemærkninger til ERRIA’s 3 forretningsområder.

Vi har fået mange nye og meget forskelligartede opgaver i 2014. Nogle er mindre opgaver, men vi har i sandhed også løst store opgaver, som nybygningstilsynet af SOROCAIMA, 113K DWT Aframax Oil Tanker vist på billedet.

Årets omsætning øgedes med hele 23,4 % til 97,9 mio. kr.

Årets resultat efter skat blev på 7,9 mio. kr., hvilket er en fordobling i forhold til sidste års 4,0 mio. kr.

Træerne vokser dog ikke ind i himmelen!

I alle tre forretningsområder: Ship Management, Ship Consulting og Logistic har vi store enkelt kunder.

Direktionen vil derfor fortsætte bestræbelserne på, at nedbringe afhængigheden af enkelte kunder, og der forventes i 2015 en yderligere øget tilgang af nye kunder. Ship Consulting vil efter et super år forventeligt få en omsætnings- og resultats nedgang, da aktiviteterne i det venezuelanske olieselskab PDVSA generelt må forventes at blive mindre end i 2014 pga. landets valutarestriktioner.

**Aktionærforhold:**

21. november 2014 kunne vi så meddele at Kirk kapital A/S havde erhvervet 28,43 % og at Finansiel Stabilitet A/S og Danske Bank ikke længere var aktionærer i ERRIA.

Det var en glædelig begivenhed, at få en så stærk opbakning fra en af vore store kunder, og jeg vil gerne i dag rette en særlig tak til Kirk Kapital A/S for et rigtigt godt og konstruktivt samarbejde både om aktieinvesteringen og driftstilsynet med deres 6 skibe.

Signalværdien var enorm og kursen på vore aktier steg gevaldigt for efterfølgende at falde mere til ro på niveauet 27,6 ved årsskiftet. I morges var kursen 27,0.

Antallet af aktionærer er i dag vokset til 1084 mod 790 på samme tidspunkt sidste år.

Bestyrelsens honorarer forbliver uændret:

Formanden 350.000 kr

Næstformanden 175.000 kr

Menige medlemmer 125.000 kr

Formanden for Revisionsudvalget 50.000 kr

Bestyrelsen foreslår, der ikke udbetales udbytte.

**Ship Management**

Ship Managements omsætning steg i 2014 med 4,6% til 11,6 mio. DKK, mens EBITDA blev øget fra 3,6 mio. kr. til 4,5 mio. DKK.

Ship Management har i 2014 øget sit forretningsgrundlag, dog stadig med hovedvægt på opgaverne for Dong og Wattenfall, men også med nye centrale kunder, herunder, som nævnt KIRK Kapital og flere andre aktiviteter for forskellige rederier, hvoraf den seneste tilvækst er crewing service for offshore industrien.

Ultimo 2014 har vi forskellige managementaftaler for 24 skibe i forskellige størrelser

Ship Management beskæftiger 10 medarbejdere på kontoret i København.

**Ship Consulting**

2014 var et travlt år i Ship Consulting. Omsætningen blev øget med 7,2% til 44.2 mio. DKK og EBITDA blev realiseret med 17,2 mio. DKK.

Consulting har i 2014 øget antallet af kunder betydeligt fra 10 til 25, og løst opgaver for nye kunder fra Brasilien, Mexico og Rusland. Udvidelsen af kundeporteføljen er understøttet af, at Consulting har styrket sine services inden for ingeniørtunge discipliner, herunder optimering af skibsmotorers energiforbrug.

Et samarbejde er indledt med PureteQ i Svendborg, der har udviklet et med let og lidt pladskrævende afsvovlingsanlæg til indbygning i skibe, som ”rammes” af de nye lovkrav om formindsket svovlemission fra skibe.

Inspektionsaktiviteten har været høj på alverdens værfter og af alle skibstyper. Der i årets løb blev gennemført ca. 90 inspektioner.

Det skal ikke være nogen hemmelighed, at vi tæt følger udviklingen i Venezuela, hvor Ship Consultings hovedkunde PDVSA på grund af de markant lavere oliepriser, og deraf følgende valuta restriktionerne har måttet reducere aktivitetsniveauet i første halvår af 2015.

Om dette fortsætter vides ikke, men vi er i tæt dialog med kunden og har ikke tabt kontrakter til andre leverandører. PDVSA fastholder, at der ”kun” er tale om forsinkelser.

Jeg kan oplyse, at PDVSA i indeværende uge har nedbragt tilgodehavendet med yderligere 3 mio. kr. og at PDVSA år til dato har betalt mere end 10 mio. kr.

Consulting beskæftiger ultimo 2014 i alt 27 medarbejdere over hele verden

**Vietnam**

Erria Container Service har i 2014 omsat for 41,0 mio. DKK og et EBITDA på 2,2 mio. DKK. Resultatet blev ikke helt, som forventet, primært fordi ECS helt naturligt ikke kunne fastholde sin ”eneleverandør” status til Maersk efter ejerskiftet.

Aftalen med Maersk Line er genforhandlet for 2015, hvilket har givet en forventning om øget volumen og et fremadrettet styrket samarbejde.

ECS i 2014 har intensiveret det opsøgende salgsarbejde indgået nye kundeaftaler med en række af verdens største containerrederier om håndtering og reparation af deres containere i Haiphong og HCMC. Det drejer sig primært om, at Triton, RCL , CMA CGM, MOL og K’Line er blevet tilføjet til kundeporteføljen og allerede i 4. kvartal tegnede nye kunder sig specielt i Haiphong for en stigende del af omsætningen.

I slutningen af 2014 har ECS igangsat et lean-projekt med henblik på at optimere produktivitet og logistik. De indledende undersøgelser og beregninger viser, at de planlagte organisatoriske og procesmæssige ændringer vil udnytte ressourcerne mere effektivt og sikre højere indtjening i 2015.

Vietnam har en stor eksport og er et centralt knudepunkt for søtransporten mellem Asien og den vestlige verden.

ECS har adgang til betydelige arealer til håndtering og reparation af containere i Ho Chi Minh City & Haiphong og vil løbende kunne udnytte muligheden for at udvide disse for at sikre den fornødne

vækstkapacitet, hvilket senest er sket i marts 2015.

Det er en ung organisation, men med god opbakning fra ledelsen i København forventer vi at kunne udvide forretningsområdet i de kommende år.

Erria Container Service beskæftiger 267 medarbejdere fordelt på 12 depoter i Vietnam

**Saigon Shipping J/S Company Ltd.**

ERRIA A/S ejer som bekendt 34,1% af det vietnamesiske havneagent- og logistik selskab Saigon Shipping J/S Company Ltd.

Det blev et godt år for SSCO!

Fokusområderne er:

Warehouse operation i samarbejde med DAMCO & Sunrise Logistic(51% ejerandel)

Havneagent og freightforwarder med fem selvstændige kontorer langs Vietnams kyst samt et container depot.

I 2014 afhændede selskabet sin 34,0% ejerandel i Korex -Express Saigon Logistics Co. Ltd.

Desuden har Saigon Shipping Company i 2014 frasolgt sit sidste skib.

Skibsaktiviteten er dermed helt afviklet, og Saigon Shipping Company er nu 100% fokuseret på tilbageblevne aktiviteter.

SSCO’s resultat har påvirket ERRIA's EBIT positivt med 3,5 mio. DKK i regnskabsåret 2014.

SSCO beskæftiger ultimo 2014 i alt 86 medarbejdere.

**Uni-Tankers A/S**

Aktierne i Uni-Tankers A/S var koncernens eneste tilbageværende aktiv med direkte disponering mod Shipping.

Der var aldrig noget reelt ønske fra Uni-Tankers side om – som det var aftalt – at benytte ERRIA´s services, men omvendt har kemikalietankskibsmarkedet kun peget nedad, siden vi afviklede vore skibe.

Med dagens OMX meddelelse om, at ERRIA vil nedskrive aktiebeholdningen på 2 mio. kr. til 0 kr., som en naturlig følge af, at de aktuelle skibsvurderinger er væsentligt lavere end de bogførte værdier i Uni-Tankers, er endnu et kapitel afsluttet i ERRIAs historie.

**Aktiviteterne fremadrettet og forventningerne til 2015**

**Forventninger til 2015**

ERRIA vil fortsætte arbejdet med at udvikle forretningsgrundlaget samt at øge

aktivitetsomfanget.

Dette forventes at give omsætningsvækst i Ship Management og Logistics i 2015.

Som nævnt forventes omsætningen at falde i Ship Consulting - trods de mange nye kunder, da

aktiviteterne for PDVSA forventes at blive mindre end i 2014.

Ledelsen vil samtidig fastholde fokus på, at nedbringe afhængigheden af enkelte kunder, og holde øre og øjne åbne for samarbejder, der fortsat kan skabe vækst.

På den baggrund forventer Bestyrelsen, at ERRIA i 2015 vil realisere en samlet omsætning i niveauet 75 - 85 mio. DKK og et EBITDA i niveauet 5 - 10 mio. DKK.

**Afslutning:**

Jeg vil afslutningsvis på bestyrelsens vegne takke vore aktionærer, direktion og alle medarbejdere for et flot resultat og godt samarbejde i 2014.

Jeg vil herefter med dirigentens tilladelse bede økonomichef Thomas Halling gennemgå selve regnskabet.

**På bestyrelsens vegne**

**Kaare Vagner**

**Bestyrelsesformand**